খেলার মাঝে পাওয়া যায়নি চুলের ছাঁটের বৈচিত্র্য। ছবি: রয়টার্স‘স্টাইল আইকন’ হিসেবে নিজের সুনাম ভালোভাবেই কামিয়ে নিয়েছেন ব্রাজিলিয়ান সুপারস্টার নেইমার। প্যারিসের বিভিন্ন র‍্যাম্প শোতে নিয়মিতই দেখা যায় তাঁকে। দেখা যায় বিভিন্ন রকম অদ্ভুত চুলের ছাঁটে, দেখা যায় অদ্ভুত সব পোশাকে। যা দেখে সবার তাক লেগে যায়! স্টাইল আইকন হওয়ায় এত দিন হয়তো তাঁর চুলের ছাঁট নিয়ে ব্রাজিলিয়ানরা কিছু বলেননি। কিন্তু বিশ্বকাপের মাঝে এ রকম চুলের ছাঁট দেওয়ার পর বাজে খেলা বেশ বিরক্তির উদ্রেক করেছে ব্রাজিলিয়ানদের।